Restauranttoilette – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie October 1, 2019 Rek jou bek
Jy het klaar gevreet el wat wat oorbly is die laaste paar drankies en Irish koffie voor jy die rekening plus tien persent aan die kelner, wat elke vyf minute kom vra het of alles nog orraait is, moet oorhandig. Maar eers moet jy die bruin beertjies gaan aflaai en jou handjies was.
Daar gekom, staan jy voor twee keuses: links of regs. Op die linkerkantse deur is daar een of ander moderne, gepoleerde staalfiguur wat so abstrak is dat jy nie kan uitmaak wat dit is nie, en op die regterkantse deur is daar een of ander moderne gepoleerde staalfiguur wat so abstrak is dat jy nie kan uitmaak wat dit is nie. Party plekke probeer snaaks wees soos om bordjies met “Onderwysers” en “Sonderwysers” op die deure aan te bring. Wat probeer hulle doen? Poog hulle om simpel mense in hulle broeke te laat pis? Wat het geword van gewone mannetjies en vroutjies?
Die enigste manier om vir seker te weet is om maar ‘n deur te kies en jou ding te gaan doen. As jy gelukkig is, is daar uninals waar jy langs iemand kan gaan staan en pielgroottes vergelyk. Dan weet jy ten minste jy’s in die regte plek. Of jy kan per ongeluk by die dames kamerverlaat inloop op ‘n vrou wat besig is om haar dogtertjie te help, en vir die res van die aand skuldig voel.
Aan alle restauranteienaars: Dis ‘n toilet, for fuck’s sake. Ek wil net pis, my rekening betaal en loop. Ek wil nie die keuse van ‘n halwe spoel of ‘n vol spoel vir strale op stywes hê nie. Hou ook asseblief die die plek skoon, maak seker julle deure kan in fact toemaak en hou hou maar die boudservette stock hoog. Ons werk met kos hier, ouens.
griffin en Chopper CharlieRestauranttoilette – Is Dit Net Ek Of Is Als Tos? 10.01.2019